## Okleveles Kollégiumi nevelőtanár SzaK

##  zárószigorlati tematika

**A zárószigorlat célja:** a tanárjelölt által választott *kollégiumi nevelőtanári* szakképzettség ismeretanyagának és kompetenciáinak komplex ellenőrzési formája. A szigorlat tartalmazza a szakterület teljes ismeretanyagát. A tanárjelöltnek bizonyítania kell a szigorlat során a diszciplináris felkészültségét.

**A zárószigorlat tartalma**: a diszciplináris ismeretek kérdéskörei.

**1. A kollégiumok története**

**2. A kollégiumok a közoktatás rendszerében, a kollégiumi nevelés - oktatás törvényi, rendeleti szabályozása**

A kollégium fogalma, a kollégiumi foglalkozások formái, megszervezésükre vonatkozó szabályok törvényi, rendeleti meghatározása, a tanulók jogai és kötelességei a kollégiumokban, a középiskolai szakkollégiumok. A kollégiumi működés alapdokumentumai.

**3. A kollégium társadalmi szerepe, a kollégiumi nevelés célja és alapelvei**

A kollégium mint önálló szakmai intézmény. Lakhatási, tanulási feltételek biztosítása. A társadalmi mobilitás fenntartása. A társadalmi beilleszkedés támogatása. A tevékenységrendszer alapelvei.

**4. Pedagógiai munka a csoportokban**

A környezeti kultúra megteremtése. A közösségi kapcsolatok alakításának céljai és feladatai, a csoport struktúrája. A pedagógiai munka tervezése a csoportokban.

**5. A kollégium működése**

Személyi feltételek, elvárások – a kollégiumi nevelőtanár, a nevelőtestület. Tárgyi, környezeti feltételek, elvárások. A kollégiumi élet megszervezése, az egyéni és az életkori sajátosságok figyelembevétele. A diákönkormányzatok. A kollégium kapcsolatrendszere.

**6. A tanulás tanítása**

A tanulási képesség. A tanuláseredményességét befolyásoló tényezők. A tanulás fejlesztése – képességek, motivációk, akadályok -. Tanulási képességek, technikák. Beszédművelés.

**7. Az erkölcsi nevelés. Állampolgárságra, demokráciára nevelés**

*Erkölcsi nevelés* = A diák erkölcsi magatartását valamilyen kiválasztott irányban befolyásolni.

*Állampolgári nevelés* = ismeretek átadásával, cselekvés –és magatartásformák kialakításával előkészíteni a teljes jogú állampolgárrá válást.

Az erkölcs fogalma és szerepe. Az erkölcsi felelősség fontossága. A morális helytállás felelőssége, az egyéni erkölcsi választások.

Az állampolgár felelőssége a társadalmi célok elérésében. A jog szerepe a társadalmi életben. A demokratikus állam működésének főbb elemei.

**8. Nemzeti öntudat, hazafias nevelés. Multikulturális nevelés**

Nemzeti kultúránk értékei, hagyományai, szimbólumai. A település kultúrtörténete, hagyományai, jellegzetességei. A közösségi összetartozást megalapozó közös értékek. Az Európához tartozásunk történeti alapjai, a nemzeti és az európai identitás kapcsolata. A hazai nemzetiségek és etnikumok kulturális és nyelvi sokfélesége.

**9. Az önismeret fejlesztése, pályaorientáció**

A személyiségfejlődés meghatározó elemei. A reális énkép és önismeret jellemzői. A megalapozott önismeret kialakításának módszerei. Az önismeret szerepe a helyes pályaválasztásban.

**10. A családi életre nevelés. A családi gazdálkodás**

A család szerepe az egészséges testi és lelki fejlődésben. Szerepek és szabályok a családban. A családalapítás, a családtervezés, a helyes párkapcsolat és felelősségvállalás. A családi konfliktusok és kezelési módjaik.

A helyes családi gazdálkodás. Banki műveletek a családban.

**11. Testi és lelki egészségre nevelés**

Az egészség fogalma. Az egészségmegőrzés, a megelőzés és az egészségfejlesztés szemlélete. A testi és a lelki egészség. Szenvedélybetegségek. A kollégium feladata és szerepe az egészségnevelésben. A környezet egészséget meghatározó szerepe.

**12. Fenntarthatóság, környezettudatosság**

Környezeti alapproblémák. A földi rendszer megváltozott működésének jelei. A környezetkultúra a nevelés szolgálatában. A környezettudatosságra nevelés összetevői, szervezeti formái, módszerei. Védett természeti és kulturális értékeink.